1985R2967 — FI — 15.08.2006 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (ETY) N:o 2967/85,

annettu 24 päivänä lokakuuta 1985,

yhteisön sianruhojen luokitusasteikon soveltamista koskevista yksityiskohtaisista säännöistä







EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 ( 1 ), sellaisena kuin se on viimeksi muutettuna asetuksella (ETY) N:o 2966/80 ( 2 ), ja erityisesti sen 2 artiklan ja 4 artiklan 6 kohdan, ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 ( 3 ) ja erityisesti sen 5 artiklan 1 kohdan, sekä katsoo, että sekä katsoo, että olisi vahvistettava asetuksen (ETY) N:o 3220/84 soveltamista koskevat yksityiskohtaiset säännöt ja erityisesti sen yhdenmukaisen soveltamisen varmistavat toimenpiteet, ”painolla” tarkoitetaan ruhon kylmäpainoa; ruhon kylmäpaino lasketaan soveltamalla punnitustulokseen määritettävää muuntokerrointa; kerroin voi vaihdella punnituksen ja kurkun avaamisen välisen ajan mukaan; tämän vuoksi olisi voitava mukauttaa sitä asianmukaisella tavalla, ruhojen vähärasvaisen lihan osuus arvioidaan hyväksyttyjen luokitusmenetelmien avulla; ainoastaan tilastollisesti testatut arviointimenetelmät hyväksytään; lisäksi mainitut luokitusmenetelmät voidaan hyväksyä ainoastaan arvioinnin tilastollisen sellaisen enimmäisvirhepoikkeaman rajoissa, joka olisi määritettävä, ruhojen merkintä on pakollinen, sanotun kuitenkaan rajoittamatta asetuksen (ETY) N:o 3220/84 4 artiklan 2 kohdan soveltamista; on tärkeää määritellä ruhojen merkinnän ja yksilöinnin yksityiskohtaiset säännöt, jotta voidaan vaikuttaa markkinoiden avoimuuteen, samalla kun säädetään poikkeuksista tietyissä tapauksissa, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN:







1 artikla

Tässä asetuksessa vahvistetaan yhteisön sianruhojen luokitusasteikosta annetun asetuksen (ETY) N:o 3220/84 soveltamista koskevat yksityiskohtaiset säännöt.

2 artikla

1. Asetuksen (ETY) N:o 3220/84 2 artiklan 2 kohdan ensimmäisessä kohdassa tarkoitettu ruhon kylmäpaino saadaan vähentämällä todetusta lämminpainosta 2,0 prosenttia viimeistään 45 minuuttia kurkun avaamisen jälkeen.

2. Jos jossakin tietyssä teurastamossa teurastuksen ja punninnan välistä 45 minuutin määräaikaa ei pystytä tavallisesti noudattamaan, kyseisen jäsenvaltion toimivaltaiset viranomaiset voivat sallia tämän määräajan ylittämisen sillä edellytyksellä, että 1 kohdassa tarkoitettua 2,0 prosentin vähennystä pienennetään yhdellä kymmenyksellä kunkin ylitetyn neljännestunnin osalta, silloinkin kun koko tätä aikaa ei ole vielä kulunut.

3. Poiketen 1 ja 2 kohdasta ruhon kylmäpaino voidaan laskea sellaisen jäsenvaltioiden ennakkoon vahvistaman vähennysasteikon kiinteiden arvojen mukaan sikaloiden ominaispiirteiden mukaisesti, joka on ilmoitettu komissiolle. Tällaisen asteikon käyttö sallitaan asetuksen (ETY) N:o 2759/75 24 artiklassa säädetyn menettelyn mukaisesti, jos painoluokittain säädetyt vähennykset vastaavat mahdollisimman hyvin 1 ja 2 kohdasta aiheutuvaa vähennystä.

▼M1

3 artikla

▼M2

1. Ruhojen vähärasvaisen lihan osuus arvioidaan käyttäen tilastollista standardimenetelmää, joka on sallittu asetuksen (ETY) N:o 3220/84 2 artiklan 3 kohdan mukaiseksi luokitusmenetelmäksi. Kyseessä on joko tavanomainen pienimmän neliösumman tilastomenetelmä tai ”rank reduced” -menetelmä, mutta myös muita tilastollisesti testattuja menetelmiä voidaan käyttää.

Menetelmä perustuu kansallisen tai alueellisen sianlihantuotannon edustavaan otokseen, joka käsittää vähintään 120 ruhoa, joiden vähärasvaisen lihan osuus todetaan tämän asetuksen liitteessä I säädetyn dissektiomenetelmän mukaisesti. Jos käytetään useampia näytteenottomenetelmiä, viiteosuus lasketaan vähintään 50 ruhon otoksen perusteella, ja tulosten luotettavuuden on oltava vähintään sama kuin tilastollisen standardimenetelmän avulla 120 ruhon osalta liitteessä I olevaa menetelmää käyttäen saatu tulos.

2. Luokitusmenetelmä sallitaan ainoastaan siinä tapauksessa, että virheiden neliöllinen keskipoikkeama validoivien ristiintarkastusten perusteella laskettuna on alle 2,5. Virheiden neliöllistä keskipoikkeamaa laskettaessa otetaan huomioon myös mahdolliset poikkeavat tulokset.

▼M1

3. Jäsenvaltiot ilmoittavat komissiolle pöytäkirjan muodossa luokittelumenetelmistä, joiden soveltamisen ne toivovat sallittavan alueellaan, esittelevät leikkelykokeen ja ilmoittavat ne periaatteet, joihin nämä menetelmät perustuvat, sekä käytetyt vähärasvaisen lihan prosentin arviointiyhtälöt. Pöytäkirjan on oltava kaksiosainen ja siinä on oltava liitteessä II olevat osat. Pöytäkirjan ensimmäinen osa jätetään komissiolle ennen leikkelykokeen alkua.

Luokittelumenetelmien soveltaminen jäsenvaltion alueella sallitaan asetuksen (ETY) N:o 2759/75 24 artiklan menettelyn mukaisesti ja pöytäkirjan perusteella.

4. Luokittelumenetelmien soveltamisen on vastattava kaikilta osiltaan yhteisön lupapäätöksen kuvauksen sisältöä.

▼B

4 artikla

1. Sianruhot merkitään mainitun asetuksen 3 artiklan 2 ja 3 kohdan mukaisesti luokkaa osoittavalla isolla alkukirjaimella tai saman asetuksen 4 artiklan 1 kohdan mukaisesti vähärasvaisen lihan arvioidun osuuden ilmaisevalla prosenttimerkinnällä ja tarvittaessa muilla asianmukaisiksi katsotuilla merkinnöillä sanotun kuitenkaan rajoittamatta asetuksen (ETY) N:o 3220/84 4 artiklan 2 kohdan soveltamista. Kirjaimien tai numeroiden on oltava vähintään kaksi senttimetriä korkeita. Merkintä on tehtävä myrkyttömällä, häviämättömällä ja lämmönkestävällä musteella tai millä tahansa muulla pysyvällä merkintätavalla, joka on ennakolta kansallisten toimivaltaisten viranomaisten hyväksymä.

2. Puoliruhoihin merkintä on tehtävä kamaraan takapotkan tai kinkun kohdalle.

3. Tyydyttävänä merkintänä pidetään myös etikettien kiinnittämistä siten, ettei niitä voi siirtää vahingoittumattomina.

5 artikla

Asetuksen (ETY) N:o 3220/84 4 artiklan 2 kohdassa tarkoitetussa tapauksessa sianruhojen yksittäinen yksilöinti on tehtävä yhdenmukaisesti.

6 artikla

Tämän asetuksen säännösten soveltamisen varmistamiseksi jäsenvaltioiden omalla alueella niiden on toteutettava tarpeellisiksi katsomansa toimenpiteet ja ilmoitettava niistä komissiolle viipymättä.

7 artikla

Tämä asetus tulee voimaan 1 päivänä marraskuuta 1985.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M1









LIITE I

1. Vähärasvaisen lihan pitoisuuden arvioiminen perustuu neljän pääleikkuun dissektioon. Leikkely tehdään viitemenetelmän mukaisesti.

▼M2

2. Vähärasvaisen lihan viiteosuus lasketaan seuraavasti: Näiden neljän leikkeen vähärasvaisen lihan paino lasketaan vähentämällä niiden muiden kuin vähärasvaisten osien kokonaispaino leikkeiden kokonaispainosta ennen dissektiota.

▼M1









LIITE II

1. Pöytäkirjan ensimmäisessä osassa on oltava yksityiskohtainen kuvaus leikkelykokeesta ja erityisesti — mainittava koeaika ja suunniteltu aikataulu lupamenettelyn kokonaisuudelle, — mainittava teurastamojen määrä ja tilanne, — hankittava kyseisen ”de foro” -populaation kuvaus arviointimenetelmällä, — sisällettävä käytettyjen tilastollisten menetelmien mukainen näytteenottomenetelmän kuvaus, — sisällettävä kansallisen nopean menetelmän kuvaus, — mainittava käytettävien ruhojen tarkka esittely.

2. Pöytäkirjan toisessa osassa on oltava yksityiskohtainen kuvaus leikkelykokeen tuloksista ja erityisesti — sisällettävä käytettyjen tilastollisten menetelmien mukainen näytteenottomenetelmän kuvaus, — mainittava käytettävä tai muutettava yhtälö, — annettava tulosten numeerinen ja graafinen kuvaus, — sisällettävä uuden laitteiston kuvaus, — mainittava sikojen enimmäispaino, johon uutta menetelmää voidaan käyttää, sekä kaikki muut menetelmän käytännön soveltamisessa noudatettavat rajat.